Správy STVR

***Správy*** (od 1. januára 1993 do 31. decembra 1994 ***Aktuality STV***, od 1. januára 1995 do 1996 ***Televízne noviny***, od 1996 do 31. decembra 2003 ***Noviny STV***, od 1. januára 2004 do 16. decembra 2012 ***Správy STV***, od 17. decembra 2012 do 9. júla 2024 ***Správy RTVS***) je spravodajská relácia Slovenskej televízie a rozhlasu (pôvodne Slovenskej televízie). Hlavné vydanie *Správ STVR* je vysielané naživo denne o 19:00 (do januára 2012 o 19:30) na Jednotke. Okrem hlavného vydania vysiela Jednotka *Správy STVR* aj v pracovných dňoch o 12:00 a 16:00, Krátke Správy STVR cez pracovné dni o 17:50 a *Ranné Správy STVR* od 07:00 do 08:30 (tiež cez pracovné dni). Od 9. júna 2014 sú *Správy STVR* vysielané vo vysokom rozlíšení. *Správy STVR* majú aj mobilnú aplikáciu a stránku na Facebooku. Do roku 2010 ich v rannej repríze ich vysielala aj ČT2.

## Grafika
Grafika relácií sa menila v roku 2012 z oranžovej na červeno-bielo-modrú. Po štyroch rokoch v decembri 2016 sa grafika znovu zmenila. Hlavnou zmenou bola logika spravodajstva, napríklad v najnovšej grafike sa už nenachádza odpočítavanie do 19:00, alebo sa zmenila grafika upútaviek na správy – nie sú tu už video zábery ale nápisy s pozadím. Zmenilo sa aj logo *Správ RTVS*, do ktorého bolo pridané aj samotné logo RTVS. V nových štúdiach je taktiež lepšia možnosť vizualizácií vďaka viacerým panelom, ktoré sa dajú do štúdia pridať. Vysielanie je vo formáte 16:9 a v HD. Sloganom *Správ RTVS* je „Vaše spoľahlivé informácie“.

## Štatistiky
* 18 regionálnych spravodajcov na Slovensku
* 7 zahraničných spravodajcov vo svete: Brusel, Budapešť, Londýn, Paríž, Praha a Washington (2x)

## Úspechy
V období júl až september 2016, boli *Správy RTVS* považované v prieskume za najobjektívnejšie spravodajstvo. V prieskume agentúry Median ich označilo za najobjektívnejšie 24% opýtaných. *Správy RTVS* boli najobjektívnejším spravodajstvom aj v období medzi januárom a marcom 2017, keď 25,5% opýtaných odpovedalo na otázku „Ktorá televízia má podľa Vás najobjektívnejšie spravodajstvo?“ RTVS. Na druhej pozícii sa umiestnilo spravodajstvo TV Markíza s 25,3% Správy RTVS viedli aj v prieskume agentúry MEDIAN, ktorý sa uskutočnil v období od apríla 2017 do 25. júna 2017 na vzorke 2 125 respondentov. Respondenti odpovedali na otázku „Ktorá televízia má podľa Vás najobjektívnejšie spravodajstvo?“, pričom 25,9% z nich uviedlo verejnoprávnu RTVS. Respondenti mohli určiť len jednu televíziu. V poslednom prieskume (agentúry MEDIAN SK) je spravodajstvo RTVS naďalej najobjektívnejšie. Za najobjektívnejšie ho označilo 24,8% opýtaných. Na druhom mieste sa umiestnila televízia Markíza s 23,4%. MEDIAN SK realizoval prieskum od 18.9. do 17.12.2017. Zúčastnilo sa ho 2187 respondentov vo veku 14 až 79 rokov.

## Mobilné aplikácie
### Správy STVR
*Správy STVR* disponujú mobilnou aplikáciou, kde sa na časovej osi zobrazujú príspevky od reportérov Slovenskej televízie. V aplikácii je taktiež možnosť filtrovania správ na základe značiek - tagov.

### iReportér STVR
Rozhlas a televízia Slovenska spustila pre divákov 4. septembra 2017 aplikáciu *iReportér*, prostredníctvom ktorej sa môžu stať spolutvorcami televízneho obsahu. Táto platforma umožňuje zozbieravanie videí od širokej verejnosti, ktoré sa môžu objaviť priamo v televízii. Videá je možné posielať po registrácii cez mobilnú aplikáciu pre iOS a Android a tiež cez web http://ireporter.rtvs.sk/ .

## Moderátori
### Súčasní

### Dvojice

### Bývalí
#### Jednotlivci

#### Dvojice

## Referencie

## Externé odkazy
* 
* 

Kategória:Televízne relácie Slovenskej televízie